**REFERAT FRA MØTE I GRESVIK IFs HOVEDSTYRE TORSDAG 4. DESEMBER 2008**.

Tilstede: Kjetil Føreid, Jan Simensen, Ingrid M. Sandrud, Morten Karlsen, Atle Knudsen, Eivind Aalerød, Morten Helminsen og Svein Thoresen.

Forfall: Wenche Winther.

REFERATGJENNOMGANG (HS-møtet 13/11)

# På grunn av kluss med opprinnelig valg av strømleverandør til kunstgressbanen, har vi allikevel valgt Fortum som leverandør.

# Møteplan for perioden frem til sommeren 2009, godkjent.

# Ordningen med å registrere fotballbonus til fordel for GIF er så vidt i gang.

# Vi er i gang med registrering i Frivillighetsregisteret.

SKRIV INN OG UT

# Vi har søkt om spillemidler til målutstyr – denne gang for fotballavdelingen.

# Vi har også søkt om ”handicap-midler” fra Østfold Fotballkrets.

# Fotball gutter 16 er påmeldt til NM.

# Vi har fått tilbud om salg av abonnement på Fredriksstad Blad med god fortjeneste for klubben. Vi gir tilbudet til junior fotball.

# Arkitektfirmaet Bo-Max fortsetter sitt arbeid med å tilrettelegge for boligutbygging i Trondalen og ønsker et hurtig møte med oss for å diskutere veiløsninger. Vi er like skeptiske og avmålte til veiplanene som tidligere, men stiller på et møte onsdag 10. desember sammen med en juridisk rådgiver. Samtidig vurderer vi om vi skal ta et initiativ for å få anlagt et treningsfelt sør for grusbanen slik det er åpnet for i reguleringsplanen. Det kan være et godt tidspunkt å spille inn en slik sak nå.

ORIENTERING FRA GRUPPENE

# BIG: Morten la frem et grunnoppsett for treningsopplegg for denne gruppen. En gruppe femåringer ønsker seg et treningstilbud og vil melde seg inn i GIF. Vi sier ja under bestemte forutsetninger og presiserer at dette ikke må gå utover det ordinære BIG-tilbudet. Morten og Morten tar saken videre.

# Fotball: Junior har endelig fått en trener i Odd-Ragnar Andersen. Mangler fortsatt sportslige ledere. Gutt 97 mangler trener.

# Håndball: Har det greit økonomisk. Det foregår tribunedugnad i Gressvikhallen. Gruppen har fortsatt ingen formann. Arbeider med en ny arrangements-mal for å få mer ”schwung”.

ØKONOMI

# Kasserer gjennomgikk regnskapet. Vi har et stort driftsunderskudd og skal snart ta opp lån for å dekke vår andel av kunstgressbanen. Vi må altså snu hver eneste stein for både å kunne øke utgiftene og redusere kostnadene. Forslag fra det nylig avholdte økonomimøtet gjennomgått. Blant nye tiltak kan nevnes økning av medlemskontingenten til 500 kroner (krever årsmøte-vedtak), salg av toalettpapir, mer aktiv sjekking av hvilke tilskuddsmuligheter som finnes i idretts-Norge, intensivering av salget av arenareklame på kunstgressbanen og flytting av kiosken ut på baneområdet for å øke salget.

UTSTYRSLEVERANDØR

# Et enstemmig hovedstyre valgte SportDirekt og Gaarder Sport som ny utstyrsleverandør. Vi tegner en ett års-avtale med opsjon på tre år til.

EVENTUELT

# I tråd med ønsket om å spare penger velger vi å ikke fornye våre fire sesongkort på Fredrikstad Stadion. Gruppene gis selvfølgelig anledning til å kjøpe enkeltbilletter hvis de vil.

ALLE ØNSKES EN GOD JUL OG ETTER NY MØTEPLAN BLIR NESTE MØTE I HOVEDSTYRET TORSDAG 15. JANUAR KLOKKEN 18.

Oksviken, 7. desember 2008

Svein Thoresen, sekretær